L 166/170
9.
BG
Официален вестник на Европейския съюз
30.6.2023 г.
ОПАСНОСТИ, СВЪРЗАНИ С ПРОДУКТИ НА КОЛЕЛА
Продуктите за деца на колела или с колелца (за транспортиране или друго движение) трябва да се проектират и произвеждат по такъв начин, че опасностите, свързани с колелата или колелцата и непреднамереното движение, да бъдат максимално ограничени.
Изискванията за предотвратяване на опасностите, свързани с колела/колелца и непреднамерено движение, трябва да включват следното (когато е уместно), но не се ограничават до това: а) всички продукти на колела трябва да бъдат снабдени с подходящо устройство или устройства за заключване, които гарантират стабилност при необходимост; б) всички заключващи устройства трябва да са безопасни при употреба; в) продуктите за деца на колела трябва да имат функция за паркиране, която да позволява стабилното им обездвижване, независимо от повърхността.
10.
ОПАСНОСТИ ОТ ЗАПЛИТАНЕ
Продуктите за деца трябва да се проектират и произвеждат по такъв начин, че опасностите от заплитане да бъдат максимално ограничени.
Изискванията трябва включват следните опасности (когато е уместно), но не се ограничават до тях: а) опасност от закачане; б) опасност от закачане на текстилни продукти, като например компоненти на облеклото (закопчалки, копчета, декорации, шевове или други подобни, водещи до дупки, пролуки и отвори или стърчащи части в конструкцията); в) опасности от задушаване поради шнурове, ленти, връзки, кабели или примки; г) опасности поради моновлакнести нишки; д) опасности поради дръжки.
В стандартите трябва ясно да са посочени безопасните размери и изискванията за изпитване във връзка с шнурове, ленти, връзки, кабели, примки и други опасности от заплитане.
Тези размери винаги трябва да отразяват най-новите антропометрични данни и да са свързани конкретно със знанията относно безопасността на децата.
Пликовете за съхранение на продуктите също трябва да са безопасни.
11.
ОПАСНОСТИ ОТ ЗАДАВЯНЕ
Продуктите за деца трябва да се проектират и произвеждат по такъв начин, че да се елиминират опасностите от задавяне.
Изискванията за предотвратяване на опасностите, свързани със задавяне, трябва да включват следното (когато е уместно), но не се ограничават до това: а) нито една част, която може да се отдели със силата, която може да приложи едно дете, не трябва да е толкова малка, че да представлява опасност от задавяне; б) нито една част не трябва да се чупи, разкъсва или отделя при употреба (напр. при изпускане) на толкова малки парчета, че да представлява опасност от задавяне; в) нито един компонент, който може да бъде отстранен без използването на инструмент, не трябва да представлява опасност от задавяне; г) нито един компонент, който е толкова дълъг, че може да се задейства рефлекс на давене, ако детето постави продукта в устата, не трябва да се допуска за деца, които са твърде малки, за да седят без чужда помощ, поради опасност от задушаване; д) когато са подложени на силите, които едно дете може да приложи, използваните за пълнеж материали, които представляват опасност от задавяне, трябва да останат недостъпни за детето; е) продуктите не трябва да представляват опасност от вдишване поради размера на съдържащите се в тях елементи, или поради това, че тези елементи могат да станат достатъчно малки или достъпни, когато са изложени на силите, които би могло да приложи едно дете; ж) общият размер и формата на продуктите трябва да се вземат предвид и при необходимост да се прилагат технически/механични решения (напр. въздушни отвори в продуктите, при които опасността от задушаване е налице при нормална и предвидима употреба).
В стандартите трябва ясно да се посочат безопасните размери и изискванията за изпитване във връзка с опасността от задавяне.
Тези размери винаги трябва да отразяват най-новите антропометрични данни и да са свързани конкретно със знанията относно безопасността на децата.